**ΟΡΟΙ EVENT ΤΡΟΧΟΣ ΤΩΝ ΔΩΡΩΝ**

**ΔΙΟΡΓΑΝΩΤΡΙΑ - ΔΩΡΑ**
Η εταιρεία με την επωνυμία «ΠΛΑΙΣΙΟ COMPUTERS ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΚΑΙ ΕΙΔΩΝ ΒΙΒΛΙΟΧΑΡΤΟΠΩΛΕΙΟΥ» και το διακριτικό τίτλο «ΠΛΑΙΣΙΟ COMPUTERS Α.Ε.Β.Ε.» (εφεξής «διοργανώτρια εταιρεία»), με έδρα τη Μαγούλα Αττικής, διοργανώνει την ακόλουθη προωθητική ενέργεια:

Οι ενδιαφερόμενοι μπορούν να ενημερώνονται σχετικά με την προωθητική ενέργεια και όλες τις εξελίξεις σχετικά με αυτή και από Instagram, Facebook, Social Media, Landing Page στο site της διοργανώτριας εταιρείας.

Η προωθητική ενέργεια θα γίνει την Παρασκευή 28 Ιουνίου 2024 στις 17.00 και μέχρι τις 20.00, στο κατάστημα Ευκαρπίας Θεσσαλονίκης (Κόμβος Ν. Ευκαρπίας, Πάροδος Ανθοκήπων 1 Α). Όλοι όσοι βρεθούν στο κατάστημα της διοργανώτριας εταιρείας τους ημερομηνίες και ώρες αυτές, θα μπορούν να επιλεγούν αν το επιθυμούν σε ένα παιχνίδι που θα συντονίζει ο Πέτρος Πολυχρονίδης (Συντονιστής), το οποίο ονομάζεται «Τροχός των Δώρων». Την επιλογή θα κάνει ο Συντονιστής. Όποιος επιλεγεί από τον Συντονιστή, θα μπορεί να δοκιμάσει την τύχη του και να κερδίσει πολλά και σημαντικά δώρα. Αρκεί η ρόδα που θα γυρίσει ο Πέτρος Πολυχρονίδης ή και ο διαγωνιζόμενος αν το επιλέξει, να σταματήσει σε μία κερδοφόρα φέτα που θα αναφέρει το ανάλογο δώρο και να αποφύγει τις φέτες που δεν έχουν κανένα δώρο. Όποιος επιλεγεί από τον συντονιστή να συμμετέχει, θα μπορεί να γυρίσει την ρόδα μία φορά εκτός και αν πέσει σε φέτα που δίνει δεύτερη ευκαιρία. Όσοι πέσουν στη φέτα που θα αναφέρει «Grande Δώρο» θα κερδίσουν διάφορα δώρα τα οποία θα είναι κρυμμένα κάτω από την αντίστοιχη φέτα και τα οποία θα έχουν τοποθετηθεί τυχαία στη ρόδα και θα λάβουν το δώρο που θα περιγράφεται στην αντίστοιχη φέτα.

Τα δώρα που θα δοθούν είναι:

* + Δωροκάρτες Πλαίσιο, αξίας από 20€ έως και 500€, όπως περιγράφονται εδώ

|  |  |
| --- | --- |
| Δωροκάρτα | Ποσότητα Δωροκαρτών |
| 500 € | 2 |
| 100 € | 5 |
| 50 € | 20 |
| 20 € | 60 |
| Σύνολο |  |

* + Επίσης θα δοθούν :

|  |  |  |
| --- | --- | --- |
| **Κωδικός** | **Περιγραφή** | **Τεμάχια** |
| 4337182 | Juro-Pro Optimum Wi-Fi Advance Αφυγραντήρας 16,00 Lt/24h | 1 |
| 3972569 | Toyotomi UMI UTN-18AP/UTG-18AP Κλιματιστικό 18.000 BTU/h | 1 |
| 4390237 | KitchenAid Κουζινομηχανή 5KSM70SHXECA | 1 |
| 4176863 | Samsung Neo QLED TV 55QN85C 55" 4Κ Ultra HD | 1 |
| 4390016 | Samsung Galaxy S24 Ultra 12/256GB Titanium Gray | 1 |
| 4336879 | Harman Kardon Luna Black | 1 |
| 2996421 | Marshall Ηχεία Bluetooth Kilburn II Μαύρο | 1 |
| 4482557 | Sony PartySpeaker ULT1000 | 1 |

H κάθε δωροκάρτα θα πρέπει να χρησιμοποιηθεί μέσα σε ένα έτος από την παράδοση της. Οι δωροκάρτες μπορούν να χρησιμοποιηθούν για αγορές αντικειμένων ή υπηρεσιών από οποιοδήποτε κατάστημα της ΠΛΑΣΙΟ ΑΕ. Η κάρτα μπορεί να εμφανισθεί μια φορά για πληρωμή αγοράς σας και παραδίδεται στην ΠΛΑΙΣΙΟ ΑΕ, ανεξάρτητα από την συνολική αξία της αγοράς σας, που μπορεί να είναι μικρότερη, ίση ή μεγαλύτερη από το ποσό της δωροκάρτας. Σε περίπτωση που είναι μεγαλύτερη η συνολική αξία της αγοράς σας, το τυχόν επιπλέον ποσό πέραν του ποσού της δωροεπιταγής και μέχρι την συνολική αξία του η των αγοραζομένων προϊόντων ή υπηρεσιών πρέπει να καταβληθεί από εσάς. Το ποσό της δωροεπιταγής δεν μπορεί να σας καταβληθεί συνολικά ή μερικά, σε μετρητά. Η δωροεπιταγή είναι προσωπική και δεν μεταβιβάζατε

**ΔΙΚΑΙΩΜΑ ΣΥΜΜΕΤΟΧΗΣ**
Δικαίωμα συμμετοχής έχουν φυσικά πρόσωπα που έχουν συμπληρώσει το 18ο έτος της ηλικίας τους, διαμένουν στην Ελλάδα και έχουν δικαιοπρακτική ικανότητα. Στην περίπτωση που ο συμμετέχων είναι κάτω από 18 και επιλεγεί από τον Συντονιστή να συμμετέχει και κερδίσει δώρο, η παραλαβή του δώρου θα πρέπει να γίνει από το γονέα ή όποιον έχει την επιμέλεια του. Κάθε φυσικό πρόσωπο μπορεί να συμμετέχει μόνο μια φορά στην διαδικασία.

Από το διαγωνισμό εξαιρούνται τα στελέχη και οι υπάλληλοι/εργαζόμενοι της εταιρείας «ΠΛΑΙΣΙΟ COMPUTERS Α.Ε.Β.Ε.», τα στελέχη και οι υπάλληλοι/εργαζόμενοι των θυγατρικών αυτής εταιρειών, καθώς και οι σύζυγοι και οι συγγενείς των ανωτέρω φυσικών προσώπων εξ αίματος ή εξ αγχιστείας μέχρι και τον δεύτερο (β) βαθμό.

**ΠΑΡΑΔΟΣΗ ΤΩΝ ΔΩΡΩΝ**

Τα δώρα θα παραδίδονται στους νικητές στο κατάστημα Ν. Ευκαρπίας κατά τη διάρκεια της προωθητικής ενέργειας. Αν δεν εμφανισθούν οι νικητές εκείνη τη στιγμή για να παραλάβουν το δώρο τους, χάνουν το σχετικό δικαίωμα, οπότε και η διοργανώτρια εταιρεία απαλλάσσεται από κάθε υποχρέωση απέναντι σε αυτούς. Αν ένας νικητής εμφανισθεί εγκαίρως να παραλάβει το δώρο του αλλά λόγω του όγκου του δώρου (πχ air condition, τηλεόραση) δεν μπορεί να παραλάβει εκείνη τη στιγμή, θα μπορεί να ζητήσει και να γίνει η παράδοση στην διεύθυνση που επιθυμεί. Σε περίπτωση που τα δώρα τα οποία περιγράφονται ανωτέρω για κάθε κατάστημα διατεθούν σε αντίστοιχους νικητές, ολοκληρώνεται η διαδικασία στο κατάστημα αυτό.

**ΠΡΟΣΩΠΙΚΑ ΔΕΔΟΜΕΝΑ**

Η διοργανώτρια εταιρεία θα επεξεργαστεί τα προσωπικά δεδομένα τα οποία θα παρέχουν οι συμμετέχοντες, όπως περιγράφονται ανωτέρω, αποκλειστικά για τις ανάγκες της παρούσας ενέργειας. Επιπλέον, πιθανά να απαιτηθεί η χρήση του ονόματος και της εικόνας των συμμετεχόντων σε φωτογραφία ή βιντεοσκοπημένα για τις ανάγκες προβολής της προωθητικής ενέργειας ιδίως στον τύπο (έντυπο ή/και διαδικτυακό) και στα μέσα κοινωνικής δικτύωσης της διοργανώτριας εταιρείας. Επεξεργασία των προσωπικών δεδομένων μπορεί να γίνεται από συνεργάτες της διοργανώτριας εταιρείας για την εκπλήρωση όρων του διαγωνισμού και οι οποίοι θα είναι ενεργούντες την επεξεργασία για τη διοργανώτρια εταιρεία. Μετά την ολοκλήρωση του διαγωνισμού, τα στοιχεία θα καταστρέφονται εκτός και αν η επεξεργασία τους συνεχίζει να είναι αναγκαία για την εξυπηρέτηση έννομου συμφέροντος της διοργανώτριας εταιρείας (πχ αντιμετώπιση αμφισβήτησης αποτελεσμάτων διαγωνισμού). Για οποιαδήποτε άλλη πληροφορία παρακαλούμε επισκεφθείτε το <https://www.plaisio.gr/Help/GeneralInformation/LegalFramework/PrivacyPolicy> . Για κάθε θέμα ή απορία που τυχόν υπάρχει σχετικά με την νομοθεσία των προσωπικών δεδομένων, μπορείτε να επικοινωνείτε με την αρμόδια Αρχή [www.dpa.gr](http://www.dpa.gr) .